Diari Oficial de la Generalitat Valenciana


Sumari del DOGV 3260, del 09-06-1998 (1998/4477)

RESOLUCIÓ de 7 de maig de 1998, de la Universitat d'Alacant, per la qual es convoca el concurs oposició per a cobrir places vacants d'auxiliar de serveis.
----------------------------------------------------------------------------------------------------------------------------------------------------------

### Dades del document

Número de DOGV
:   3260

Data del DOGV
:   09-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4477


Data del document
:   07-05-1998

Organisme emissor
:   Universitat d'Alacant

Tipus de document
:   Resolució

RESOLUCIÓ de 7 de maig de 1998, de la Universitat d'Alacant, per la qual es convoca el concurs oposició per a cobrir places vacants d'auxiliar de serveis. [1998/A4477]
  
Segons el que disposen els Estatuts de la Universitat, aprovat pel Decret 107/1985, de 22 de juliol, de la Generalitat Valenciana (Diari Oficial de la Generalitat Valenciana de 26 de setembre), i el Conveni Col·lectiu de personal laboral de les universitats públiques de la Comunitat Valenciana, i a fi d'atendre les necessitats de personal d'administració i serveis, aquesta Universitat, fent ús de les competències que li són atribuïdes en l'article 18 de la Llei 11/1983, de Reforma Universitària, en relació amb l'article 3.e de la mateixa llei, com també en els estatuts d'aquesta Universitat, acorda convocar les proves selectives per a l'ingrés en la plantilla laboral de la Universitat d'Alacant, segons aquestes bases:
  
Primera. Normes generals
  
1.1 Es convoquen proves selectives per a cobrir vuit places d'auxiliar de serveis. De les vuit places, se'n reservarà una per a ser coberta per persones amb minusvalidesa amb grau de discapacitat igual o superior al 33%, d'acord amb la disposició addicional dinovena de la Llei 23/1988, de 28 de juliol, de modificació de la Llei de Mesures per a la Reforma de la Funció Pública. Si aquesta queda vacant, serà coberta pel torn lliure.
  
1.2 Són aplicables a aquesta convocatòria els Estatuts de la Universitat d'Alacant el Conveni Col·lectiu de personal laboral de les universitats valencianes i la normativa de caràcter general aplicable directament o supletòriament.
  
Segona. Procediment de selecció
  
2.1 El procediment de selecció del personal serà el de concurs oposició.
  
2.1.1 L'oposició constarà dels exercicis següents:
  
Primer exercici. Qüestionari de respostes alternatives sobre el temari descrit en l'annex I. Té caràcter eliminatori i serà qualificat de 0 a 10 punts.
  
Segon exercici.
  
Primera part. Qüestionari de respostes alternatives sobre càlcul senzill i composicions gramaticals. Té caràcter eliminatori i serà qualificat de 0 a 10 punts.
  
Segona part. Respondre, en un text en valencià amb respostes alternatives, les qüestions plantejades. Igualment, les instruccions oportunes per a la realització de la prova seran dictades en valencià. No té caràcter eliminatori i serà valorat de 0 a 4 punts.
  
Tercer exercici.
  
Realització d'un cas pràctic sobre les funcions assignades a la categoria.
  
Aquest cas pràctic es plantejarà a través de respostes concretes. Té caràcter eliminatori i serà qualificat de 0 a 10 punts.
  
2.1.2 En el concurs es valoraran exclusivament els mèrits i les circumstàncies documentalment justificats pels candidats. Amb aquesta finalitat, s'obrirà un termini de presentació d'aquesta documentació.
  
a) Mèrits acadèmics: es valorarà la titulació acadèmica superior amb 1 punt.
  
b) Experiència professional: es valorarà fins a un màxim d'1,5 punts l'experiència professional dels aspirants. Es considera experiència professional la tasca realitzada en funcions semblants a les inherents al lloc de treball, a raó de 0,1 per any, o en funcions que hi tinguen relació, a raó de 0,05 punts per any.
  
c) Formació rebuda: fins a un màxim d'1,5 punts per a cursos de contingut relacionat directament amb les funcions del lloc de treball, impartits per centres de l'administració pública que hi tinguen conveni o concertats, a raó de 0,1 punts per als de 15 a 50 hores, i 0,2 punts per als de més de 50 hores.
  
2.1.3 La qualificació obtinguda en la fase de concurs es publicarà abans de la realització de l'últim exercici de la fase d'oposició.
  
2.2 La puntuació final dels aspirants serà la suma de les qualificacions obtingudes en els exercicis superats de l'oposició, amb la de les diferents parts, i a partir de l'aplicació del barem descrit per al concurs.
  
Es farà la proposta de contractació per a l'aspirant o aspirants que ocupen llocs, després d'obtenir la puntuació final, com hem descrit anteriorment, fins al nombre de vacants oferides.
  
2.3 Després de superar el procés selectiu, els aspirants seleccionats hauran de realitzar satisfactòriament el període de prova reglamentàriament establit per a obtenir-ne la contractació definitiva.
  
Tercera. Requisits de candidats
  
3.1 Per a ser admesos en la realització de les proves selectives, els aspirants han de reunir els requisits següents:
  
3.1.1 Ser nacional d'algun dels estats membres de la Unió Europea.
  
3.1.2 Haver fet els 18 anys.
  
3.1.3 Estar en possessió del títol de graduat escolar o equivalent.
  
3.1.4 No patir cap malaltia o discapacitació que els impossibilite fer les funcions pròpies del lloc de treball.
  
3.1.5 No haver estat separat mitjançant expedient disciplinari del servei de qualsevol de les administracions públiques ni trobar-se inhabilitat per a fer les funcions corresponents.
  
3.2 Cal complir tots els requisits enumerats en la base 3.1 el dia de finalització del termini de presentació de sol·licituds i mantenir-los fins al moment de l'ingrés com a personal laboral fix.
  
Quarta. Sol·licituds
  
4.1 Per a participar en aquestes proves selectives cal presentar la instància que serà facilitada gratuïtament en l'edifici de Serveis Generals de la Universitat d'Alacant i en el Govern Civil d'Alacant.
  
4.2 Les sol·licituds s'han de presentar en el Registre General de la Universitat d'Alacant (edifici de Rectorat), en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. La instància s'ha d'adreçar al gerent de la Universitat d'Alacant. S'hi poden emprar les vies establides en l'article 38.4 de la Llei 30/1992, de 26 de novembre.
  
4.3 Els drets d'examen, que seran de 1.173 pessetes, s'han d'ingressar en l'Oficina de la Caja de Ahorros del Mediterráneo, situada a la Universitat (entitat 2090, of. 3191, c/c 0540004/64).
  
La sol·licitud s'ha d'acompanyar segellada, com a acreditativa del pagament dels drets; la manca d'aquest document determinarà l'exclusió de l'aspirant.
  
4.4 Cal seguir les instruccions següents a l'hora d'emplenar la sol·licitud:
  
4.4.1 Els aspirants amb minusvalideses podran indicar-ho en la sol·licitud, en el requadre número 6, i sol·licitar, en el requadre número 7, les possibles adaptacions de temps i de mitjans per a la realització dels exercicis en què aquesta adaptació siga necessària.
  
4.5 Els errors de fet que es puguen inferir de la sol·licitud es podran resoldre en qualsevol moment, d'ofici o a petició de la persona interessada.
  
Cinquena. Admissió d'aspirants
  
5.1 En acabar el termini de presentació d'instàncies, el gerent de la Universitat d'Alacant dictarà una resolució en el termini màxim d'un mes, que serà publicada als taulers d'anuncis de la Universitat, en la qual, a més de declarar aprovada la llista provisional d'admesos i exclosos, notificarà el lloc, la data i l'hora de començament dels exercicis i la relació dels aspirants exclosos, amb la indicació de les causes d'exclusió. En la llista han de constar, en tot cas, els cognoms, el nom i el número del document nacional d'identitat.
  
5.2 Els aspirants exclosos tindran un termini de 10 dies, comptadors a partir de l'endemà de la publicació de la resolució per a poder resoldre el defecte que n'haja motivat l'exclusió.
  
Acabat aquest termini es publicarà la llista definitiva d'admesos, a més de la composició del tribunal, i contra la resolució es podrà interposar un recurs ordinari en el termini d'un mes, a partir de l'endemà de la publicació, davant el rector de la Universitat, que emetrà la resolució corresponent.
  
5.3. En tot cas, a fi d'evitar errors i, en el supòsit que n'hi haja, per a poder resoldre'ls dins del termini i en la forma escaient, els aspirants hauran de comprovar fefaentment no sols que no apareixen en la relació d'exclosos, sinó, a més, que els seus noms consten en les pertinents relacions d'admesos.
  
Sisena. Tribunals
  
6.1 El tribunal qualificador d'aquestes proves estarà compost d'acord amb el que disposa l'article 11 del conveni col·lectiu.
  
6.2 Els membres del tribunal hauran d'abstenir-se d'intervenir, i ho hauran de notificar al gerent de la Universitat, quan concórreguen en ells circumstàncies de les previstes en els articles 28 i 29 de la Llei 30/1992, de 26 de novembre, o si s'han fet tasques de preparació d'aspirants a proves selectives en els cinc anys anteriors a la publicació d'aquesta convocatòria.
  
Així mateix, els aspirants podran recusar els membres del tribunal si hi concorren els supòsits previstos en aquesta base.
  
6.3 Amb anterioritat a la iniciació de les proves selectives, si s'escau, es publicarà una resolució amb el nomenament de nous membres del tribunal en substitució dels que hagen perdut aquesta condició.
  
6.4 Amb la convocatòria prèvia del president, es constituirà el tribunal amb l'assistència, almenys, de la majoria absoluta dels membres, titulars o suplents. La sessió de constitució tindrà lloc, almenys, 48 hores abans de la realització del primer exercici.
  
En aquesta sessió, el tribunal, acordarà les decisions que li corresponguen en relació amb el desenvolupament correcte de les proves selectives.
  
6.5 A partir de la constitució, el tribunal, per a actuar vàlidament, requerirà la presència de la majoria absoluta dels membres, entre titulars i suplents.
  
6.6 Dins la fase d'oposició, el tribunal resoldrà tots els dubtes que puguen sorgir en l'aplicació d'aquestes normes, com també el que s'haja de fer en els casos no previstos.
  
6.7 El tribunal podrà disposar la incorporació d'assessors especialistes per a les proves corresponents dels exercicis que es consideren pertinents, els quals es limitaran a prestar col·laboració en les seues especialitats tècniques. La designació d'aquests assessors s'haurà de comunicar al gerent de la Universitat.
  
6.8 El tribunal qualificador adoptarà les mesures necessàries en els casos en què siga necessari, de manera que els aspirants amb minusvalideses tinguen condicions semblants per a la realització dels exercicis a les de la resta dels participants. En aquest sentit, s'establiran, per a les persones amb minusvalideses que ho sol·liciten en la forma prevista en la base 4.4.1, les adaptacions possibles en temps i mitjans per a la realització dels exercicis.
  
6.9 Igualment, el tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants.
  
6.10 Als efectes de comunicació i altres incidències, el tribunal tindrà la seu en el Servei de Gestió de Personal de la Universitat, edifici Rectorat, campus de Sant Vicent del Raspeig, telèfon 13 318 75 51, extensió 3450 o 2585.
  
6.11 El tribunal tindrà la consideració assenyalada en el Decret 24/1997, de la Generalitat Valenciana, sobre indemnitzacions per raons del servei.
  
6.12 En cap cas el tribunal podrà proposar un nombre superior d'aspirants al de places convocades. Qualsevol proposta d'aprovats que contravinga les disposicions establides serà nul·la de ple dret.
  
Setena. Calendari d'actuació i desenvolupament dels exercicis
  
7.1 Els primers exercicis començaran a partir del dia 1 de juliol de 1998.
  
7.2 En qualsevol moment, els aspirants podran ser requerits pels membres del tribunal amb la finalitat d'acreditar la seua identitat: a aquest efecte, hauran de presentar-se als exercicis proveïts amb document nacional d'identitat, passaport o permís de conduir.
  
7.3 Els aspirants seran convocats per a cada exercici en crida única i seran exclosos de l'oposició els qui no hi compareguen, excepte en els casos de força major, degudament justificats i valorats pel tribunal.
  
7.4. El tribunal farà públics els successius anuncis de celebració del segon i els altres exercicis en els locals on s'haja fet el primer, com també en la seu del tribunal, i per qualsevol altres mitjans si es considera convenient per a facilitar-ne la màxima divulgació, amb 48 hores, almenys, d'antelació a l'assenyalada per a la iniciació dels exercicis.
  
Quan es tracte de fases del mateix exercici el procediment serà semblant amb 24 hores, almenys, d'antelació.
  
Ha de complir aquest requisit la convocatòria conjunta de tot el procés selectiu.
  
7.5 En qualsevol moment del procés selectiu, si el tribunal té coneixement que algun dels aspirants no compleix la totalitat dels requisits exigits per aquesta convocatòria, amb l'audiència prèvia de la persona interessada, haurà de proposar-ne l'exclusió al rector de la Universitat, i comunicar-li, així mateix, les inexactituds o falsedats formulades per l'aspirant als efectes precedents.
  
Contra l'exclusió de l'aspirant podrà interposar-se un recurs ordinari davant la mateixa autoritat indicada en el paràgraf anterior.
  
7.6 Els aspirants minusvàlids i/o discapacitats que hagen fet constar en la sol·licitud una petició d'adaptació hauran de concórrer a l'exercici que es concrete proveïts amb el corresponent certificat acreditatiu de la minusvalidesa i/o discapacitat, a fi de poder fer efectiva, si és procedent la citada petició.
  
Vuitena. Llista d'aprovats
  
8.1 En acabar les proves selectives, el tribunal farà públiques en el lloc o en els llocs de realització de l'última fase, com també a la seu del tribunal, i en els llocs que es consideren oportuns, la relació d'aspirants seleccionats per ordre de puntuació aconseguida, que serà elevada al rector, per a iniciar els tràmits oportuns.
  
8.2 En cas d'empat, aquest es resoldrà a favor dels aspirants que obtinguen millor puntuació en l'últim exercici de la fase d'oposició. Si l'empat persisteix, es recorrerà a l'exercici l'anterior.
  
Novena. Presentació de documents i contractació
  
9.1 En el termini de 10 dies hàbils, comptadors des de l'endemà de la publicació de les llistes definitives d'aspirants que hagen superat el procés selectiu, aquests hauran de presentar en el Registre General de la Universitat els documents següents:
  
A) Fotocòpia del document nacional d'identitat.
  
B) Fotocòpia del títol acadèmic exigit segons el grup a què pertanga la plaça o certificat que acredite haver realitzat tots els estudis necessaris per obtenir-lo.
  
C) Declaració jurada o promesa de no haver sigut separat mitjançant expedient disciplinari de cap administració pública ni trobar-se inhabilitat per a l'exercici de funcions públiques.
  
D) Els aspirants que hagen fet valer la condició de persones amb minusvalideses hauran de presentar un certificat dels òrgans competents del Ministeri de Treball i Seguretat Social que acredite aquesta condició i, igualment, hauran de presentar un certificat dels esmentats òrgans o de l'administració sanitària acreditatiu de la capacitat per a exercir les tasques i funcions corresponents.
  
9.2 Els qui, dins del termini fixat, excepte els casos de força major, no presenten la documentació o no complisquen els requisits, no podran subscriure el corresponent contracte i quedaran anul·lades les seues actuacions, sense perjudici de la responsabilitat en què hagen incorregut per falsedat.
  
9.3 Els qui superen les proves sense que el tribunal considere que tenen el nivell suficient en la prova de valencià, hauran d'acreditar-ne el coneixement o comprometre's a fer els cursos de perfeccionament, en un termini que no podrà superar el final del següent any natural.
  
Deu. Normes finals
  
10.1 Amb la publicació de la fixació del calendari de proves s'identificarà la composició del tribunal, al mateix temps que, en cas que ho considere necessari l'autoritat convocadora, s'ampliarà el contingut dels annexos.
  
10.2 Aquesta convocatòria i tots els actes administratius que es deriven d'aquesta i de l'actuació dels tribunals, podran ser impugnats en els casos i en la forma establits en la Llei 30/1992, de 26 de novembre.
  
Així mateix, l'administració podrà revisar les resolucions del tribunal conforme a allò que s'ha disposat en l'esmentada norma.
  
Alacant, 7 de maig de 1998.- El gerent: Luis G. Ramos Gutiérrez.
  
ANNEX I
  
Temari
  
Tema 1. El II Conveni Col·lectiu de les universitats públiques de la Comunitat Valenciana.
  
Tema 2. L'Educació Superior a Espanya: la Llei de Reforma Universitària. El Reglament del Consell d'Universitats.
  
Tema 3. L'Estatut de la Universitat d'Alacant: estructura de la Universitat d'Alacant, òrgans de govern unipersonals i col·legiats. El Servei d'Informació Bibliogràfica i Documental.
  
Tema 4. La qualitat en el servei: l'atenció al client. El treball en equip.